# இந்தியக் கனேடியர்கள்



**இந்தியக் கனேடியர்கள்** (Indian Canadians), இந்தியாவை பூர்வீகமாகக் கொண்டு, குடியுரிமையுடன் கனடாவில் வாழ்பவர்கள் ஆவார். கனடியப் பழங்குடி மக்களிடமிருந்து பிரித்து அறிவதற்காக, இந்தியக் கனேடியர்களை *தெற்காசியா கனேடியர்கள்* என்றும், *ஆசியக் கனேடியர்கள்* என்றும் அழைப்பர். 2021 கனடாவின் மக்கள் தொகை கணக்கெடுப்பின் போது, ஐரோப்பியர் அல்லாதவர்களில், இந்திய வம்சாவளி கனேடியர்கள் பெரும்பான்மையாக இருந்தனர்.  

1962ஆம் ஆண்டில் பாகிஸ்தானிய கனேடியர்கள் மற்றும் இலங்கைக் கனேடியர்களை தனித்தனி இனக்குழுவினராக வகுத்தனர். அதற்கு முன்னர் அவர்களை *கிழக்கு இந்தியர்கள்* என்று கணக்கிடப்பட்டனர்.2001 ஆம் ஆண்டு மக்கண் தொகை கணக்கெடுப்பின் போது , *கிழக்கு இந்திய* வம்சாவளியைக் கோரும் வெளிநாட்டில் பிறந்தவர்களில் பாதி பேர் இந்தியாவிலிருந்து வந்தவர்கள். மற்றவர்கள் வங்காளதேசம், கிழக்கு ஆப்பிரிக்கா, பாகிஸ்தான் மற்றும் இலங்கையிலிருந்து வந்தவர்கள் ஆவார்.  

"The Sikh Diaspora in Vancouver: Three Generations Amid Tradition, Modernity, and Multiculturalism" என்ற நூலின் ஆசிரியரான எலிசபெத் கமலா நாயர், "இந்தியக் கனடியர்கள்" என்பதை கனடாவில் பிறந்த இந்தியத் துணைக்கண்டத்து வம்சாவளியைச் சேர்ந்தவர்கள் என்று வரையறுத்தார். "The Ongoing Journey: Indian Migration to Canada" என்ற நூலின் ஆசிரியரான *கவிதா ஏ. சர்மா* என்பவர், "இந்தியக்-கனடியர்கள்" என்ற சொல்லை, கனடா குடியுரிமை பெற்ற இந்தியாவைச் சேர்ந்த பூர்வீக மக்களை மட்டுமே குறிக்க பயன்படுத்தியதாக குறிப்பிட்டுள்ளார்.  

"Methodological Dilemmas Experienced in Researching Indo-Canadian Young Adults’ Decision-Making Process to Study the Sciences" என்ற நூலின் ஆசிரியரான *பிரியா எஸ். மணி,* எனும் எழுத்தாளர் "இந்தியக்-கனடியர்கள்" என்பதை தெற்காசியாவிலிருந்து கனடாவுக்கு குடிபெயர்ந்த நபர்களின் குழந்தைகள் என்று வரையறுக்கிறார். வித்யாரினி சுமர்தோஜோ தனது முனைவர் பட்ட ஆய்வறிக்கையில், "'தெற்காசியா மக்கள் பழுப்பு நிறத் தோல் கொண்ட இனக்குழுவினரைக் குறிக்கும் என்கிறார். கனடிய கலைக்களஞ்சியம், அதே மக்கள்தொகையை "தெற்காசியர்கள், இந்தோ-கனடியர்கள் அல்லது கிழக்கு இந்தியர்கள்" என்று குறிப்பிடுவதாகவும், 'தெற்காசியர்கள்' என்று குறிப்பிடப்படும் மக்கள் இந்தச் சொல்லை ஐரோப்பிய நாடுகளைச் சேர்ந்தவர்கள் 'ஐரோப்பியர்' என்ற அடையாளத்துடன் பார்க்கும் விதத்தில் பார்க்கிறார்கள் என்றும் கூறிகிறது. நாயரின் கூற்றுப்படி, "கனடாவில் பிறந்த தெற்காசியர்கள் என்ற சொல்லை விரும்பவில்லை. ஏனெனில் அது அவர்களை மற்ற கனடியர்களிடமிருந்து வேறுபடுத்துகிறது." என்று குற்றம் சாட்டினார். *Geographical Identities of Ethnic America: Race, Space, and Place* எனும் நூலின் ஆசிரியரான *மார்த்தா எல். ஹென்டர்சன்* என்பவர், 'தெற்காசியா' எனும் சொல் "தெற்காசியர்களுக்கும், முதன்மையாக கனடியர்களுக்கும் இடையிலான தொடர்புகளில் மட்டுமே வரையறுக்கும் எல்லையாக பொருளாக உள்ளது என்று வாதிடுகிறார்.  
## அதிகமாக வாழும் மாநிலங்களும் நகரங்களும்
இந்தியக் கனேடியர்கள் ஒன்ராறியோ மற்றும் பிரிட்டிஷ் கொலம்பியா மாகாணங்களில் அடர்த்தியாகவும்; ஆல்பர்ட்டா மற்றும் கியூபெக் மாகாணங்களில் பரவலாகவும் வாழ்கின்றனர். அதிகமாக வாழும் நகரங்களில் குறிப்பிடத்தக்கவைகள் ஒன்ராறியோ வான்கூவர், ஒட்டாவா கால்கரி, மொண்ட்ரியால், அப்போட்ஸ்போர்டு, வினிப்பெக், எட்மன்டன் மற்றும் ஆமில்டன் ஆகும்.  
## மக்கள் தொகை வரலாறு
**இந்தியக் கனேடிய மக்கள் தொகை வரலாறு (1901–2021)**

| ஆண்டு | மக்கள் தொகை | % |
| --- | --- | --- |
| 1901 | >100 |  |
| 1911 | 2,342 |  |
| 1921 | 1,016 |  |
| 1931 | 1,400 |  |
| 1941 | 1,465 |  |
| 1951 | 2,148 |  |
| 1961 | 6,774 |  |
| 1971 | 67,925 |  |
| 1981 | 165,410 |  |
| 1986 | 261,435 |  |
| 1991 | 423,795 |  |
| 1996 | 638,345 |  |
| 2001 | 813,730 |  |
| 2006 | 1,072,380 |  |
| 2011 | 1,321,360 |  |
| 2016 | 1,582,215 |  |
| 2021 | 1,858,755 | } |
2021ஆம் ஆண்டின் கனடா மக்கள் தொகை கணக்கெடுப்பின்படி, இந்தியக் கனேடியர்களின் மக்கள் தொகை ஏறத்தாழ1.86 மில்லியன் ஆகும். இது கனடாவின் மொத்த மக்கள் தொகையில 5.1% ஆகும்.  
### சமயம்
இந்தியக் கனேடியர்களில் சீக்கிய சமயத்தை 36%, இந்து சமயத்தை 32%, கிறித்துவத்தை 12%, இசுலாத்தை 11%, சமயமற்றவர்கள் 8%, இறைமறுப்பாளர்கள் 8% மற்றும் சமணம், பௌத்தம் & சரதுசத்தை பின்பற்றுபவர்கள் 1% உள்ளனர்.  

### மொழிகள்
இந்தியக் கனேடியர்கள் ஆங்கிலம், பிரஞ்சியம், பஞ்சாபி, இந்தி, உருது, தமிழ், குஜராத்தி மற்றும் இந்தியாவின் பிற மொழிகளைப் பேசுகின்றனர்.  

## இதனையும் காண்க
- கனேடியத் தமிழர்
- கனடாவில் இந்து சமயம்